Ֆելիպե Մոնտեյրո

**Ֆելիպե Աուգուստո դե Ալմեիդա Մոնտեյրո** (, ), առավել հայտնի որպես ուղղակի **Ֆելիպե**, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Բրազիլիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Ֆելիպեն սկսել է Ունիոն Մոժիում։ 2011 թվականին նա վարձավճարով միացավ Բրագանտինոյին։ 2012 թվականի ձմռանը բրազիլացին տեղափոխվեց Կորինթիանս։ Իր դեբյուտը Սերիա A-ում նշեց հունիսի 24-ին՝ փոխարինման մտնելով Պալմեյրասի դեմ խաղում։ Մայրցամաքային առաջնություններում առաջին հանդիպումը անցկացրեց 2013 թվականի փետրվարի 21-ին՝ Լիբերտադորեսի գավաթի Դեպորտիվո Սան Խոսեի դեմ խաղում։ Իր առաջին գոլը Կորինթիանսի կազմում Ֆելիպեն խփեց մարտի 10-ին՝ Լիգա Պաուլիստայի Իտուանոյի դեմ խաղում։ Բրազիլիայի առաջնությունում առաջին գոլը խփեց 2015 թվականի հուլիսի 26-ին՝ Կուրիտիբայի դեմ խաղում։ Օգոստոսի 9-ին բրազիլացին հեռացվեց խաղադաշտից Սան Պաուլուի դեմ խաղում՝ ստանալով երկրորդ դեղին քարտը հանդիպման 82-րդ րոպեին։ Կորինթիանսի կազմում Ֆելիպեն անցկացրեց 110 հանդիպում՝ դառնալով 8 գոլի հեղինակ և այդ ընթացքում նվաճելով Սերիա A-ն, աշխարհի ակումբային առաջնությունը ու Ռեկոպա Սուդամերիկանան։

### Պորտու
2016 թվականի հունիսի 15-ին Ֆելիպեն 5 տարվա պայմանագիր կնքեց Պորտուի հետ։ Իր դեբյուտը նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Ռիու Ավիի դեմ խաղում։ Պորտուի կազմում իր առաջին գոլը խփեց օգոստոսի 23-ին՝ Չեմպիոնների Լիգայի որակավորման փլեյ-օֆֆ փուլի Ռոմայի դեմ խաղում։ Առաջին գոլը Պորտուգալիայի առաջնությունում խփեց օգոստոսի 28-ին՝ Սպորտինգ Լիսաբոնի դեմ խաղում։ Չեմպիոնների Լիգայի խմբային փուլում իր առաջին գոլը խփեց սեպտեմբերի 14-ին՝ Կոպենհագենի դեմ խաղում։ Իր առաջին մրցաշրջանում Ֆելիպեն անցկացրեց 45 հանդիպում բոլոր մրցաշարերում՝ դառնալով 3 գոլի ու 1 գոլային փոխանցման հեղինակ և SJPF-ի կողմից ընդգրկվելով Պորտուգալիայի առաջնության խորհրդանշական հավաքականում։

2017 թվականի դեկտեմբերի 6-ին Ֆելիպեն հեռացվեց խաղադաշտից Չեմպիոնների Լիգայի խմբային փուլի Մոնակոյի դեմ խաղում՝ կարմիր քարտ ստանալով 39-րդ րոպեին։ 2018 թվականի հունվարի 3-ին բրազիլացին գոլի հեղինակ դարձավ Ֆեյրենսեի դեմ խաղում, ապա հեռացվեց խաղադաշտից հանդիպման 85-րդ րոպեին։ Պորտուի ավագի թևկապով նա առաջին անգամ խաղադաշտ դուրս եկավ մարտի 6-ին՝ Չեմպիոնների Լիգայի 1/8 եզրափակչի Լիվերպուլի դեմ խաղում։ 2017-18 մրցաշրջանում Պորտուն հաղթեց Պորտուգալիայի առաջնությունը, իսկ Ֆելիպեն անցկացրեց 44 հանդիպում՝ դառնալով 4 գոլի ու 2 գոլային փոխանցման հեղինակ, ինչպես նաև՝ ընդգրկվելով առաջնության խորհրդանշական հավաքականում։

2018 թվականի օգոստոսի 4-ին Ֆելիպեն թիմի մեկնարկային կազմում խաղադաշտ դուրս եկավ Պորտուգալիայի սուպերգավաթի Դեսպորտիվո Ավեշի դեմ խաղում՝ օգնելով Պորտուին հաղթել 3-1 հաշվով և նվաճել գավաթը։ Դեկտեմբերի 11-ին բրազիլացին գոլի հեղինակ դարձավ Չեմպիոնների Լիգայի խմբային փուլի Գալաթասարայի դեմ խաղում։ 2019 թվականի հունվարի 26-ին Ֆելիպեն մասնակցեց Պորտուգալիայի լիգայի գավաթի եզրափակչի Սպորտինգ Լիսաբոնի դեմ խաղին, սակայն Պորտուն պարտվեց հետխաղյա 11-մետրանոցների հարվածաշարում։ Մայիսի 25-ին նա գոլ խփեց Պորտուգալիայի գավաթի եզրափակչի Սպորտինգ Լիսաբոնի դեմ խաղի լրացուցիչ ժամանակի 120-րդ րոպեին՝ փրկելով իր թիմին պարտությունից։ Այնուամենայնիվ, Պորտուն նաև այս հանդիպումը պարտվեց հետխաղյա 11-մետրանոցների հարվածաշարում։ Ակումբի կազմում Ֆելիպեն անցկացրեց 142 հանդիպում՝ դառնալով 11 գոլի և 6 գոլային փոխանցման հեղինակ։

### Ատլետիկո Մադրիդ
2019 թվականի մայիսի 28-ին Ֆելիպեն 3 տարվա պայմանագիր կնքեց Ատլետիկո Մադրիդի հետ։ Ակումբը նրա համար վճարեց 20 միլիոն եվրո։

## Միջազգային կարիերա
Բրազիլիայի ազգային հավաքական Ֆելիպեն առաջին անգամ հրավիրվեց 2016 թվականի մարտին՝ փոխարինելով որակազրկված Դավիդ Լուիզին Պարագվայի դեմ խաղի համար, սակայն այս խաղում խաղադաշտ դուրս չեկավ։ Հաջորդ անգամ նա հավաքական հրավիրվեց 2018 թվականի օգոստոսի 17-ին՝ Սալվադորի և Միացյալ Նահանգների դեմ խաղերի համար։ Իր դեբյուտը ազգային հավաքականում Ֆելիպեն նշեց սեպտեմբերի 12-ին՝ փոխարինման մտնելով Սալվադորի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 26-ի դրությամբ*

### Միջազգային վիճակագրություն
*2019 թվականի հուլիսի 26-ի դրությամբ*

## Նվաճումներ
### Ակումբային

; Կորինթիանս

* ՖԻՖԱ աշխարհի ակումբային առաջնություն. 2012
* Ռեկոպա Սուդամերիկանա. 2013
* Սերիա A. 2015
* Լիգա Պաուլիստա. 2013

; Պորտու

* Պորտուգալիայի առաջնություն. 2017–18
* Պորտուգալիայի սուպերգավաթ. 2018

### Անհատական
* Լիգա Պաուլիստայի տարվա խորհրդանշական հավաքական. 2016
* SJPF Պորտուգալիայի առաջնության խորհրդանշական հավաքական. 2016–17
* Պորտուգալիայի առաջնության խորհրդանշական հավաքական. 2017–18

## Ծանոթագրություններ

## Արտաքին հղումներ
* Ֆելիպեի պաշտոնական Ֆեյսբուքի էջը
* Ֆելիպեի պաշտոնական Ինստագրամի էջը
* Ֆելիպեն transfermarkt-ում
* Ֆելիպեն soccerbase.com-ում
* Ֆելիպեն WhoScored.com կայքում
* Ֆելիպեն Պորտուի պաշտոնական կայքում
* Ֆելիպեն Ատլետիկո Մադրիդի պաշտոնական կայքում
* Ֆելիպեն ՈՒԵՖԱ-ի պաշտոնական կայքում

Կատեգորիա:Ատլետիկո Մադրիդի ֆուտբոլիստներ
Կատեգորիա:Բրագանտինոյի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ